Kroniky Narnie

Kroniky Narnie je séria siedmich fantasy románov pre deti od spisovateľa C. S. Lewisa. Je považovaná za klasickú detskú literatúru a najznámejšie dielo autora. Celkovo sa predalo vyše 100 miliónov kusov tejto série. Knihy boli preložené do 47 jazykov. Knihy boli napísané medzi rokmi 1949 a 1954, ilustrovala ich Pauline Baynes. Po prvýkrát boli vydané v Londýne od októbra 1950 do marca 1956. Boli vydané tiež ako rozhlasové, televízne a filmové inscenácie.

 Knihy 
 1950 - The Lion, the Witch and the Wardrobe (Lev, šatník a čarodejnica)
 1951 - Prince Caspian (Princ Kaspián)
 1952 - The Voyage of the Dawn Treader (Dobrodružstvá lode Ranný pútnik)
 1953 - The Silver Chair (Strieborná stolička)
 1954 - The Horse and His Boy (Kôň a jeho chlapec)
 1955 - The Magician's Nephew (Čarodejníkov synovec)
 1956 - The Last Battle (Posledný boj)

 Chronologické poradie kníh 
C. S. Lewis počas písania a vydávania kníh nedodržoval chronológiu v akej na seba nadväzuje príbeh. Neskôr, v reakcii na početné otázky od fanúšikov, pripustil, že knihy by sa dali čítať aj chronologicky podľa dejovej línie v tomto poradí:
 1955 - The Magician's Nephew (Čarodejníkov synovec)
 1950 - The Lion, the Witch and the Wardrobe (Lev, šatník a čarodejnica)
 1954 - The Horse and His Boy (Kôň a jeho chlapec)
 1951 - Prince Caspian (Princ Kaspián)
 1952 - The Voyage of the Dawn Treader (Dobrodružstvá lode Ranný pútnik)
 1953 - The Silver Chair (Strieborná stolička)
 1956 - The Last Battle (Posledný boj)

Takúto stratégiu zvolil aj vydavateľ slovenských prekladov. Väčšina čitateľov a kritikov však odporúča čítať knihy v pôvodnom poradí, tak ako vychádzali. Rozprávanie príbehu tak postupne odhaľuje svet Narnie, ktorý je predstavený v prvej knižke Lev, šatník a čarodejnica a ďalšie knižky, vrátane tých vydaných mimo chronologického poradia (Kôň a jeho chlapec, Čarodejníkov synovec), predpokladajú, že čitateľ už Narniu pozná. 

 Slovenské vydania kníh 
 Čarodejníkov synovec (The Magician's Nephew)
 Lev, šatník a čarodejnica (The Lion, the Witch and the Wardrobe)
 Kôň a jeho chlapec (The Horse and His Boy)
 Princ Kaspián (Prince Caspian)
 Dobrodružstvá lode Ranný pútnik (The Voyage of the Dawn Treader)
 Strieborná stolička (The Silver Chair)
 Posledný boj (The Last Battle)